CELEX: E2013P0011
Language: el
Date: 2013-06-28 00:00:00
Title: Προσφυγή που ασκήθηκε στις 28ης Ιουνίου 2013 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-11/13)

3.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/15
            
         Προσφυγή που ασκήθηκε στις 28ης Ιουνίου 2013 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-11/13)
   2013/C 287/11
   Στις 28ης Ιουνίου 2013 ασκήθηκε προσφυγή κατά της Ισλανδίας ενώπιον του Δικαστηρίου της ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis Clémence Perrin και Μαρία Μουστακαλή, ως αντιπροσώπους της Εποπτεύουσας Αρχής της ΕΖΕΣ, 35, Rue Belliard, 1040 Brussels, Belgium.
   Η Εποπτεύουσα Αρχή της ΕΖΕΣ καλεί το Δικαστήριο της ΕΖΕΣ:
   
               1)
            
            
               Να αναγνωρίσει ότι η Ισλανδία, επειδή δεν εφάρμοσε ορθώς, εντός της ταχθείσας προθεσμίας, το άρθρο 9 παράγραφοι 1 και 2, και το άρθρο 10 της πράξης που αναφέρεται στο σημείο 13β του παραρτήματος ΙΧ της συμφωνίας για τον Ευρωπαϊκό Οικονομικό Χώρο (Οδηγία 2002/92/ΕΚ του Ευρωπαϊκού Κοινοβουλίου και του Συμβουλίου, της 9ης Δεκεμβρίου 2002, σχετικά με την ασφαλιστική διαμεσολάβηση), όπως προσαρμόστηκε στη συμφωνία ΕΟΧ με το πρωτόκολλο 1 αυτής, παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας ΕΟΧ.
            
         
               2)
            
            
               Να καταδικάσει την Ισλανδία στα δικαστικά έξοδα της παρούσας διαδικασίας.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η αίτηση αφορά τη μη συμμόρφωση από τη Ισλανδία, το αργότερο έως τις 4ης Σεπτεμβρίου 2012, με την αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 4ης Ιουλίου 2012 σχετικά με τη μη ορθή εφαρμογή του άρθρου 9 παράγραφοι 1 και 2 και του άρθρου 10 της πράξης που αναφέρεται στο σημείο 13β του παραρτήματος ΙΧ της συμφωνίας για τον Ευρωπαϊκό Οικονομικό Χώρο (Οδηγία 2002/92/ΕΚ του Ευρωπαϊκού Κοινοβουλίου και του Συμβουλίου, της 9ης Δεκεμβρίου 2002, σχετικά με την ασφαλιστική διαμεσολάβηση), (εφεξής η οδηγία).
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέβη τις υποχρεώσεις που υπέχει σύμφωνα με το άρθρο 9 παράγραφοι 1 και 2, και το άρθρο 10 της οδηγίας, καθώς και το άρθρο 7 της συμφωνίας ΕΟΧ, επειδή δεν θέσπισε τα μέτρα που απαιτούνται για την εφαρμογή της οδηγίας εντός της ταχθείσας προθεσμίας.